
69.  AARGANG 


NOGLE  BETRAGTNINGER  OVER 
„VISDOMSORDET". 

(Sluttet.) 

I  kender  den  Historie  i  Faust,  hvor  der  dannes  en  Sammen- 
sværgelse for  at  fange  den  yndige  Margrethe,  som  skal  gives 
til  Faust,  for  at  Mefistofeles's  Løfte  kan  opfyldes.  I  husker, 
hvis  I  har  set  Skuespillet,  hvorledes  Faust  og  Mefistofeles 
lurede  paa  de  Steder,  hvor  hun  plejede  at  spadsere.  De  ser  paa 
hende,  da  hun  gaar  ind  i  Kirken,  og  da  hun  gaar  ud,  og 
Faust  er  utaalmodig  efter  at  besidde  hende,  men  Mefistofeles 
lader  ham  forstaa,  at  han  maa  være  taalmodig.  »Hun  er  saa 
befæstet,  at  vi  ikke  kan  overvinde  hende  endnu.  Vi  maa  finde 
en  eller  anden  Vej  ind  i  hendes  Fæstning.  Vi  maa  finde  en 
eller  anden  Londør,  hvorigennem  vi  kan  gaa  ind,  thi  hvis 
hun  vedbliver  at  være  saa  befæstet,  er  hun  urorlig  for  os.« 
De  spejder  og  passer  paa  og  opdager  tilsidst:  Forfængelig- 
heden. Juvelerne  bliver  anbragt  i  Haven,  hvor  hun  kan  finde 
dem  tillige  med  Spejlet,  i  hvilket  hun  kan  se  og  beundre  sig 
selv  med  Juvelerne  paa.  Hendes  eneste  Svaghed  maaske.  Den 

blev  opdaget  ved  Fristelse.  Den  Svaghed  fik  hendes  Fæstning 
til  at  falde;  da  den  først  blev  betraadt,  maatte  den,  hvor 
vel  befæstet  den  end  var  paa  alle  Sider,  overgive  sig  og  falde. 

Jeg  siger  eder,  at  han,  som  ødelægger  Menneskenes  Sjæle, 
ikke  er  død.  Det  er  lykkedes  os  at  gøre  nogen  Fremgang  i 
Kampen  mod  ham.  Vi  har  standset  Salget  af  Spiritus,  gjort 
det  ulovligt,  og  nogle  af  os  er  faldet  i  Søvn  i  Rækkerne  og 
tror,  at  Slaget  er  vundet,  men  det  er  ikke  Tilfældet.  Den 
Magt,  vi  har  at  kæmpe  imod,  er  i  høj  Grad  vaagen  og  samler 
nu  sine  Stridskræfter  for  at  bestige  Guds  Sønners  og  Døtres 
Borg  og  vinde  dem  i  sin  Magt,  og  han  anbringer  sine  Fristel- 
ser for  at  de,  som  er  svage,  maa  falde.  Det  bedrøver  mig  at 
maatte  sige,  at  Forbruget  af  Tobak  er  i  Tiltagen.  Der  gøres 
forøgede  Anstrengelser  af  dem,  som  har  til  Hensigt  stadig  at 
vedblive  med  denne  Trafik,  for  at  erholde  Vinding  samtidig 
med,  at  de  nedbryder  deres  Brødres  Legeme.  De  har  til  Hen- 
sigt at  begynde  en  mægtig  Kamp,  og  det  bør  os  at  iføre  os 
Rustningen  og  kæmpe  Kampen  med  fast  Beslutning  om  at 
vinde  og  udrydde  denne  Fjende,  som  allerede  har  udlagt  sine 
Snarer  og  har  fundet  Vej  til  vore  unges  Hjerter,  saa  de  har 
givet  efter  for  Fristelsen  paa  Trods  af  deres  Forældres  For- 
maninger og  Guds  Bud  og  har  begyndt  at  bruge  det,  som  vil 
skade  dem  og  maaske  hidføre  deres  evige  Fortabelse. 

Jeg  onsker  at  klarlægge  for  Eder,  mine  Brødre  og  Søstre,  at 
vi  ikke  vil  slippe  fri  for  vore  Vaners  Magt,  naar  Døden  kom- 
mer. Tro  ikke,  at  vi  vil  komme  op  fra  Graven  befriede  for 
alle  lystne  Ønsker  og  Begær.  Dette  vil  kun  naas  gennem  vor 
egen  Kamp,  vor  egen  Stræben,  vor  egen  bestemte  Beslutning 
om  at  tjene  Gud  og  holde  hans  Bud.  Vi  vil  stadig  have  den 
uovervundne  Part  af  vor  Natur  at  overvinde  og  besejre,  og  den 
vil  kunne  holde  os  tilbage  i  lang  Tid,  før  vi  faar  Lov  til  at 
komme  frem  i  Opstandelsen  fra  de  døde  og  nyde  Frihed  og 
Uangribelighed  fra  Følgerne  af  vor  Synden  og  Gøren  forkert 
paa  Jorden. 

Jeg  vil  appellere  til  Eder,  I  unge  Piger.  I   er  vor  største 

Hjælp  i  denne  Kamp.  Jeg  husker  fra  mine  unge  Dage  et 
Mundheld,  som  gik  blandt  Zions  Døtre,  »Læber,  som  har 
rort  Tobak,  skal  aldrig  røre  mine«.  Jeg  kunde  lide  at  kalde 
dette  Mundheld  til  Live  igen.  Lad  det  blive  en  Del  af  vort 
Krigsraab.  Jeg  tror  ikke,  der  i  Verden  findes  nogen  Indfly- 
delse saa  stor  som  den,  de  unge  Piger  i  denne  Kirke  udover 
over  de  unge  Mænd.  De  vil  gøre  omtrent  alt  for  Eder.  De  vil 
gore  mere  for  Eder,  end  de  vil  for  deres  Fader  og  Moder.  Men 
hvilken  Skam  vilde  det  ikke  være,  om  vore  Døtre  skulde  give 
efter  og  se  igennem  Fingre  med  Tobaksrygerne,  og  endnu 
værre,  hvis  de  selv  vilde  tage  Del  i  Lasten.  I  holder  i  Eders 
Haand  Tusinder  af  unge  Mænds  Skæbne,  og  de  vil  ære  Eder 
endnu  mere,  hvis  I  indtager  en  bestemt  Holdning  over  for 
dem,  end  hvis  I  undskylder  dem  og  ser  igennem  Fingre  med, 
at  de  bryder  Guds  Befalinger.  Jeg  beder  Eder,  kære  Søstre,  at 
I  vil  gaa  hjem  og  samarbejde  med  Zions  Døtre  i  Eders  Wards 
og  Stave  og  tage  den  Beslutning,  indgaa  den  Pagt  med  hin- 
anden, at  I  ikke  vil  lade  de  Læber,  som  har  rørt  Tobak,  be- 
røre Eders,  og  at  I  ikke  vil  gaa  med  til  at  indgaa  i  det  hel- 
lige Ægteskabs  Baand  med  en  ung  Mand,  som  har  forgiftet 
sit  Legeme  ved  at  ryge  Tobak. 

En  ung  Mand  modtog  for  kort  Tid  siden  en  af  Zions  mest 
udvalgte  Dotre  til  Hustru,  og  efter  at  de  var  blevet  gift,  vendte 
han  tilbage  til  sin  gamle  Vane  at  ryge  Tobak.  Jeg  sagde  til 
ham:  »Jeg  antager,  du  selv  mener  at  have  ægtet  en  af  de 
bedste  Piger  i  hele  Kirken?«  Han  sagde:  »Det  gør  jeg  absolut.« 
»Jeg  antager,  at  du  ogsaa  føler,  at  hvis  der  findes  nogen  sær- 
lige udvalgte  Aander  i  den  evige  Verden,  som  Herren  tænker 
paa  at  sende  til  Jorden  paa  denne  Tid,  vilde  din  Hustru  være 
værdig  til  at  blive  Moder  til  den  allerbedste  og  mest  ud- 
valgte?« Han  sagde:  »Det  gør  jeg  bestemt.«  »Men,«  bemærkede 
jeg,  »glem  ikke,  at  den,  som  holder  disse  særlig  udvalgte  Aan- 
ders  Skæbne  i  sin  Haand,  skal  være  meget  omhyggelig  med, 
hvor  han  sender  dem,  og  han  vil  uden  Tvivl  sige:  Jeg  vilde 
gerne  sende  denne  ædle  Aand  til  hin  værdige  Kvinde,  men 

jeg  tover,  fordi  hendes  Mand  vil  give  den  ufødte  et  Legeme 
paavirket  ved  Brugen  af  Tobak,  og  jeg  vil  ikke  tillade,  at 
denne  min  udvalgte  Søn  eller  Datter  kommer  ind  i  et  saadant 
Slægtskab.«  Unge  Mænd  og  Kvinder  —  lige  søger  lige.  Hvis  vi 
ønsker  at  drage  de  reneste  og  bedste  Intelligenser  i  de  evige 
Verdener  til  os,  maa  vi  leve  som  dem  og  gøre  alt  saa  tiltræk- 
kende som  muligt  for  dem,  give  dem  Tabernakler,  som  vil  være 
dem  værdige  og  være  til  deres  Glæde.  Kanske  vi  selv  paa 
denne  Dag  lukker  Portene  i  for  os  ved  vor  Ligegyldighed  over 
for  denne  Befaling  fra  Gud. 

Jeg  henleder  Eders  Opmærksomhed  paa  Hensigterne  med 
alt  dette  og  ikke  paa  vor  egen  individuelle  Frelse  fra  disse 
Ting  alene.  Vi  har  lagt  Haand  paa  at  bygge  noget,  vi  har  lagt 
Haand  paa  at  udføre  noget.  Grunden  til,  at  vore  Fædre  og 
Mødre  forlod  deres  Hjem  i  de  fremmede  Lande  og  kom  her- 
til een  af  en  Stad  og  to  af  en  Slægt,  er,  at  de  her  kunde  op- 
rejse en  Efterslægt,  der  vil  blive  bedre  end  den,  der  jgik  forud. 
Her  har  vi  lagt  Haanden  paa  at  bygge  en  Organisation,  et 
Menneskesamfund,  der  skal  blive  som  et  Lys  for  Verden, 
Jordens  Salt,  der  skal  tiltrække  sig  Menneskenes  Opmærksom- 
hed, saa  de  skal  komme  fra  Øster  og  Vester  og  Nord  og  Syd 
og  sige:  »Kom  og  lad  os  gaa  op  til  Herrens  Bjerg  til  Jacobs 
Guds  Hus,  og  han  vil  lære  os  om  sine  Veje,  og  vi  vil  vandre 
paa  hans  Stier.« 

Jeg  takker  Gud,  fordi  der  ikke  i  mine  Aarer  er  overført 
nogen  af  disse  Ting,  hverken  fra  mine  Forældre  eller  mine 
Bedsteforældre.  Jeg  betragter  det  som  den  bedste  Arv,  jeg  har 
faaet,  og  det  vilde  være  en  stor  Skam  for  mig,  hvis  jeg  efter 
et  helt  Livs  Kamp  fra  deres  Side  for  at  afkaste  alle  disse 
skadelige  Ting,  vilde  vende  tilbage  og  vælte  mig  i  Sølen. 
Hvorledes  kan  jeg  holde  Fanen  højt,  hvorledes  kan  jeg  bygge 
paa  den  Grundvold,  som  er  bleven  lagt  til  Overbygningen,  saa 
at  det,  som  var  bestemt,  kan  komme  til  at  ske?  Og  det,  som 
Gud  havde  bestemt,  var,  at  vi  skulde  lægge  til  det,  vore  Fædre 
har  udfort,  ved  for  vor  Part  at  holde  Guds  Bud  endnu  lidt 

nøjere  og  give  vore  Børn  og  Børnebørn  endnu  en  Fordel  mere, 
saa  at  hver  Generation  kan  vokse,  gribe  Fanen,  løfte  den 
endnu  højere,  indtil  vi  en  skønne  Dag  kan  triumfere  i  Her- 
lighed og  blive  det  udvalgte  Folk  paa  Jorden,  som  det  var 
Guds  Vilje,  vi  skulde  blive.  Vi  kan  ikke  gøre  dette,  saa  længe 
vi  tøver,  saa  længe  vi  ser  gennem  Fingre  med  de  Ting,  Gud 
har  forbudt. 

Maa  Herren  velsigne  os  i  denne  vor  værdige  Stræben,  saa  at 
den  maa  lykkes  os,  og  vi  ikke  maa  være  i  Bagtroppen,  men 
være  i  Spidsen  og  føre  an,  som  Gud  venter  det  af  os,  fordi  han 
har  givet  os  saa  meget  mere  end  de  andre. 

(Tale  holdt  ved  Ungdomsforeningens  Konference  Juni  1920). 


VORT  LEGEME  OG  DETS  ERNÆRING. 

»Sandheden  er  Kundskab  om  Tingene,  som  de  var,  og  som 
de  er,  og  som  de  skulde  blive.  Guds  Herlighed  er  Intelligens. 
Intelligens  forener  sig  med  Intelligens.  Det  er  umuligt  for 
et  Menneske  at  blive  frelst  i  Uvidenhed.  Mennesket  bliver  ikke 
frelst  hurtigere,  end  det  erholder  Kundskab.« 

Joseph  Smith. 

Skabelsesberetningerne,  hvoraf  der  i  Bibelen  findes  to,  lærer 
os  blandt  andet,  at  Mennesket  bør  opholde  Livet  ved  at  leve 
af  Jordens  Frugter.  Saaledes  lyder  Herrens  Ord  til  Adam: 
»Du  maa  frit  æde  af  alle  Træer  i  Haven,  men  af  Kundskabets 
Træ  paa  godt  og  ondt,  af  det  skal  du  ikke  æde;  thi  paa  hvil- 
ken Dag  du  æder  af  det,  skal  du  dø  Døden.« 

Vi  vil  nu  i  det  efterfølgende  prøve  at  betragte  Menneskets 
Legeme  og  dets  Behov  af  Næringsmidler,  og  sammenholde  det 
med  Herrens  Ord.  Resultatet  bliver  meget  interessant. 

Et  Menneske  af  normal  Vægt  vejer  ca.  70  Kilo,  hvilke  halv- 
fjerdsindstyve Kilo,  naar  de  opløses  i  deres  forskellige  Grund- 
stoffer vil  blive  fordelt  som  følger: 

Ilt  62,8  % 

Kulstof  17,2  % 

Brint  8,6  % 

Kvælstof  2,5  °/0 

Kalcium  2,5  °/0 

Fosfor  1,2  °/0 

Klor  1,2  °/o 

Svovl  0,15  °/0 

Kalium  0,10  % 

Natrium  0,10  °/0 

Magnium  0,07  °/0 

Jern  0.07  % 

De  øvrige  ca.  4  %  er  Stoffer  af  ubestemmelig  Karakter. 

Læg  Mærke  til  den  betydelige  Vandmængde:  Ilt  62,8°/,,  + 
Brint  8,6  °/0  =  71,4%  Vand.  Ilt  +  Brint  er  jo  nemlig  det 
samme  som  Vand.  Saa  længe  disse  kemiske  Stoffer  vedlige- 
holdes og  staar  i  det  rette  Forhold  til  hinanden,  er  Mennesket 
sundt  og  rask,  indtræffer  det  derimod,  at  en  eller  flere  mind- 
skes i  Kvantitet,  indtræffer  det  unormale,  Sygdommen. 

Vi  staar  da  overfor  Sporgsmaalet:  »Hvilke  Næringsmidler 
er  bedst  i  Stand  til  at  tilfore  Legemet  de  nødvendige  Stoffer 
til  dettes  Opretholdelse?« 

Hvis  vi  spørger  en  Læge,  vil  han  sige  os,  at  Mennesket  ikke 
er  forsynet  med  Tyggeredskaber  eller  Fordøjelsesorganer, 
der  tyder  paa,  at  det  fra  Skaberens  Haand  er  bestemt  til  at 
være  kødædende.  Alt  tyder  paa,  at  vi  er  bestemt  til  at  være 
Planteædere.  Ved  at  ernære  sig  ved  Kødspiser  bereder  man 
Vej  for  de  mange  forskellige  Gigtsygdomme,  Gurdialgi,  Ar- 
tritis,  Akrodyni,  Akroparastisi  o.  s.  v.  Dr.  Alexander  Haig 
føjer  Søvnløshed  og  Humorsyge  til.  Lad  os  benytte  et  Bil- 
lede: Mennesket  behøver  kun  40  til  60  gr  Æggehvidestoffer, 
og  der  skal  ikke  spises  saa  megen  Planteføde,  for  at  dette 
opnaas,  men  hvis  vi  vil  naa  det  samme  ved  at  spise  Kød, 
skal    der   konsumeres   mere,   og   vi    faar    da    som   Regel    for 

megen  Æggehvide,  ca.  200  gr;  dette  har  til  Følge,  at  vore 
Nyrer  og  Lever  skal  udfore  4  Gange  saa  meget  Arbejde, 
og  følgelig  vil  de  opslides  for  tidligt.  Kodæggehvide  inde- 
holder for  megen  Slagge,  som  ikke  kan  optages  af  Organis- 
men, men  maa  skaffes  bort  gennem  Urinen  —  som  Urinstof 
og  Urinsyre. 

»Urinsure  Diatese«  foraarsages  af  Stoffer,  som  kaldes  »Pu- 
rinstoffer«.  Disse  Stoffer  omdannes  i  Legemet  til  Urinsyre  og 
udskilles  i  Urinen.  Tilføres  der  imidlertid  for  mange,  ophobes 
de  i  Blodet,  og  saa  indtræder  Sygdommen. 

Her  anføres  Fødemidler,  der  indeholder  Purinstoffer.  Disse 
er  angivet  i  ctg.  pr.  Kilo. 


Fisk 

60—80  et 

g- 

Oksekod 

200     > 

Hønsekød 

130     > 

Brissel 

1000     > 

Ærter 

40     > 

Bonner 

60     > 

Havregryn 

50     > 

Asparges 

20     > 

Kaffe 

1000     > 

Te 

2000     » 

Kakao 

1500     > 

Chokolade 

500     > 

I  en  Portion  Oksekod  vil  der  saaledes  findes  330  mg  Purin. 

I  en  Portion  Ærter  25     » 

I  en  Portion  Havregryn  '  20     » 

I  en  Kop  Kaffe  100     » 

I  en  Kop  Chokolade  150     » 

Disse  Tal  for  en  Portion  kan  naturligvis  kun  beregnes  til- 
nærmelsesvis; der  er  jo  altid  Forskel  paa  Størrelsen,  og  Folk 
spiser  heller  ikke  lige  meget.  Der  dannes  i  det  menneskelige 
Legeme  daglig  500  mgr  Purin,  disse  500  mgr  er  vore  Nyrer 
indrettede  paa  at  udskille,  men  Skaberen  har  ikke  haft  til 

Hensigt,  at  vi  ogsaa  skulde  udskille  Dyrerigets  døde  Stoffer. 

Her  er  nogle  purinfri  Fødemidler:  Æg,  Mælk,  Ost,  Smør, 
Hvedebrød,  Ris,  Frugt,  Kartofler,  Grøntsager  (med  Undtagelse 
af  Asparges,  der  ikke  er  purinfri). 

Af  Nydelsesmidler,  der  benyttes  i  stor  Udstrækning,  inde- 
holder Kaffe  og  Chokolade  Purinstoffer,  og  Kaffe  indeholder 
desforuden  1,2  °/0  Kaffein  +  5,8  °/0  Garvestof.  Te  indeholder 
4  °/0  Kaffein  -f  15  °/0  Garvestof  og  Chokolade  1,5  °/0  Theobro- 
min,  25  °/0  Stivelse  og  ca.  80  %  Fedtstof.  Ammoniak  og  Pot- 
aske benyttes  som  Forfalsknings-Ingredienser. 

Stoffet  Kaffein  er  en  Alcaloid  og  staar  som  saadan  i  Række 
med  Morfin  og  Opium;  den  er  altsaa  en  Gift,  der  virker  nar- 
kotisk. Theobromin  tilhører  samme  Gruppe. 

De  Stoffer,  som  har  det  største  Giftindhold,  viser  sig  at 
være  dem,  der  bruges  mest,  dem  vi  allerhelst  vil  nyde.  Hvor 
oplyste  Folk  end  vil  give  det  Udseende  af  at  være,  vil  de 
endnu  helst  spise  af  den  forbudne  Frugt;  de  tænker  ikke  paa, 
at  denne  kan  blive  Aarsagen  til  deres  tidlige  Død. 

Vi  kommer  ogsaa  til  at  nævne  Tobakken. 

Det  Giftstof,  som  Tobakken  indeholder,  kaldes  Nikotin,  og 
Indholdet  varierer  fra  V2  til  8°/0-  Denne  Gift  er  saa  stærk,  at 
dersom  et  Menneske  indtog  Vio  gr,  vilde  det  hurtigt  medføre 
Døden.  Der  maa  særlig  advares  mod  Brugen  af  Cigaretter. 
Tobakken  behøver  forøvrigt  ikke  nogen  særlig  Omtale;  man 
behøver  kun  at  tage  en  lidenskabelig  Tobaksryger  i  Øjesyn 
og  lægge  Mærke  til  hans  bleggule  Ansigt,  gule  Tænder  og 
ildelugtende  Aande;  alt  det  taler  sit  eget  tydelige  Sprog. 

Jeg  har  nu  søgt  at  fremstille  de  mest  brugelige  Nærings- 
midler med  Angivelse  af  deres  Giftstoffer.  Der  findes  mange 
andre  Stoffer  i  hver  enkelt  af  de  anførte  Midler,  men  jeg 
tager  i  Betragtning,  at  ikke  alle  af  Bladets  Læsere  har  de 
nødvendige  Forudsætninger  til  at  bedømme  et  Produkt  efter 
de  mange  Tal,  som  da  nødvendigvis  vilde  fremkomme,  disse 
Tal  vil  vist  snarere  forvilde  mange  og  vanskeliggøre  dem  For- 
staaelsen. 

Mange  vil  maaske  sige,  at  alt  dette  ikke  horer  hjemme 
blandt  Evangeliets  Principper.  Jo;  alt  dette  er  det  netop  lige 
saa  nødvendigt  for  os  at  lære  som  at  lære  Trosartiklerne  og  de 
10  Bud. 

Det  betyder  saa  uendelig  lidt  at  bære  Vidnesbyrd  om,  at 
Joseph  Smith  var  en  sand  Guds  Profet,  hvis  vi  ikke  lever 
efter  de  Bud  og  Love,  der  er  os  givet  gennem  ham.  Der  naas 
mere  ved  at  leve  efter,  hvad  han  har  lært  os,  end  ved  at  bære 
Vidnesbyrd.  Tænk  paa  Kristi  Ord:  »Vis  mig  din  Tro  af  dine 
Gerninger.«  Den  bedste  og  mest  værdige  Maade  at  vise  sin 
Tro  paa  Joseph  Smiths  guddommelige  Mission  vil  utvivlsomt 
være  at  leve  efter,  hvad  Gud  har  lært  os  gennem  ham. 
Aarhus,  i  September  1920. 

P.  L.  Olsen. 


BREV  FRA  PRÆSID.  ANTHON  H.  LUND. 

Salt  Lake  City,  17.  August  1920. 
Præsident  Carl  E.  Peterson. 

Kære  Broder  Peterson!  —  Modtaget  Deres  Brev  af  22.  Juli 
og  læst  det  med  stor  Interesse.  Det  glæder  mig,  at  De  havde 
ladet  alle  Forsamlingshusene  gore  pænt  i  Stand,  da  Præsident 
Smith  og  Bro.  Wells  besogte  Eder.  Jeg  modtog  et  Brev  fra 
Bro.  Wells  fra  Aalborg,  i  hvilket  han  fortalte  mig,  hvor  meget 
han  glædede  sig  ved  sit  Besog  i  hin  gamle  By  og  i  alle  de 
andre  Byer,  han  besogte  i  Skandinavien. 

Hvad  angaar  at  sende  Missionærer  til  Skandinavien,  staar 
alt  ved  det  samme.  Bro.  Smoot  gør,  hvad  han  kan,  og  nu,  da 
England  har  aabnet  sine  Porte  for  vore  Missionærer,  venter 
jeg,  at  vi  snart  vil  kunne  sende  Missionærer  til  Danmark, 
Norge  og  Sverige. 

De  siger,  at  Forholdene  i  Danmark  for  Tiden  er  urolige. 
Danmark  har  altid  været  et  roligt, -lovlydigt  Land  og  ikke 
hurtigt  til  at  gøre  Forandringer.  Hele  Verden  synes  jo  imid- 

lertid  at  være  i  Uro.  Jeg  haaber  dog,  der  ikke  vil  ske  noget 
i  Danmark,  som  vil  kuldkaste  den  gode  Tingenes  Tilstand, 
som  altid  har  eksisteret  der. 

I  Lørdags  og  i  Søndags  havde  Skandinaverne  fra  hele  Sta- 
ten en  udmærket  Sammenkomst  her.  Vi  fejrede  Broder  Era- 
stus  Snows  Arbejde  og  Udforeisen  af  den  første  Daabshand- 
ling  i  Skandinavien.  Der  blev  aflagt  udmærkede  Vidnesbyrd, 
og  en  udmærket  Aand  besjælede  alle  Møderne.  Da  vi  sluttede 
Søndag  Aften,  følte  alle,  at  det  havde  været  en  aandelig  Fest. 
Deres  Broder  Andreas  Peterson  talte  i  Tabernaklet  Søndag 
Eftermiddag  og  gav  os  en  glimrende  Tale  paa  Svensk.  Det 
var  et  Møde  med  Adgang  for  alle,  men  jeg  greb  Lejligheden 
til  at  lade  ham  tale  paa  Svensk,  Broder  J.  G.  Thoresen  paa 
Norsk  og  Præsident  Rasmussen  paa  Dansk.  Gulvet  i  Taber- 
naklet var  fuldstændig  fyldt,  og  det  saa  ud  som  til  Konfe- 
rence, kun  var  Gallerierne  ikke  taget  i  Brug.  Søndag  Middag 
inviterede  vi  alle  de  udenbys  Besøgende  til  Lunch  i  Odeon 
Hall,  og  omkring  800  tog  Del  i  det  festlige  Maaltid  og  havde 
Lejlighed  til  at  se  hinanden  og  forny  gammelt  Bekendtskab; 
det  var  altsammen  særdeles  vellykket.  I  Gaar  Aftes  havde 
Skandinaverne  en  lille  Udflugt  til  Liberty  Park  og  under- 
holdt sig  med  Sang,  Musik,  Oplæsning  o.  s.  v.  Disse  aarlige 
Sammenkomster  hjælper  udmærket  til  at  holde  gammelt  Be- 
kendtskab vedlige,  og  det  er  en  Glæde  at  mødes  med  de  tro- 
faste Sidste  Dages  Hellige. 

Præsident  Grant  er  for  Tiden  i  Kalifornien  for  at  varetage 
Kirkens  Affærer.  Værket  skrider  i  al  Almindelighed  udmær- 
ket fremad  i  De  forenede  Stater.  Vi  har  ikke  saa  faa  Missio- 
nærer i  Virksomhed  i  de  forskellige  Missioner  i  Staterne.  Jeg 
vilde  ønske,  vi  kunde  faa  nogle  Ældster  sendt  til  Skandi- 
navien for  at  hjælpe  i  den  gode  Sag  der. 

Modtag  de  venligste  Hilsener  med  Haab  om,  at  Arbejdet 
maa  vedblive  at  gaa  frem  i  Deres  Mission. 

Deres  Medarbejder 

Anthon  H.  Lund. 

NU  HVILER  ANSVARET  PAA  DIG! 

Vore  illustrerede  Ugeblade  har  i  den  senere  Tid  bragt  ikke 
saa  faa  Billeder  fra  Utah;  i  det  sidste  Nr.  af  »Vore  Herrer« 
var  der  saaledes  et  udmærket  Billede  af  Templet  i  Salt  Lake 
City  med  nogle  faa  Kommentarer  til.  Bladet  berørte  bl.  a. 
ganske  let,  hvilket  kæmpemæssigt  Arbejde  de  Sidste  Dages 
Hellige  havde  udfort  ved  at  rejse  dette  Tempel,  at  de  med 
utrolige  Anstrengelser  havde  transporteret  Granitten  fra  Bjer- 
gene ned  til  Bygningsstedet  og  saaledes  faktisk  vist,  at  deres 
Tro  kunde  flytte  Bjerge;  men,  føjede  Journalisten  til,  nu  er 
Mormonismen  paa  Retur.  De  vantro  faar  overhaand  i  Utah, 
og  de  Missionærer,  som  udsendes,  gør  ikke  mere  saa  rig  en 
Host  som  tidligere. 

Naturligvis  maa  vi  smile  lidt  ved  Paastanden  om,  at  Mor- 
monismen er  paa  Retur;  vi  ved  jo,  at  Kirken  aldrig  har  været 
saa  stærk  som  i  Dag,  aldrig  saa  stærk,  hvad  Medlemsantallet 
angaar,  aldrig  saa  fremskreden,  hvad  Kirkens  aandelige  Til- 
stand i  al  Almindelighed  angaar,  aldrig  saa  stærk  i  økono- 
misk Henseende  som  nu.  Hans  sidste  Bemærkning  giver  os 
derimod  Grund  til  lidt  Overvejelse.  Ganske  vist  er  Tillæget 
i  andre  Lande,  f.  Eks.  i  Amerika,  vistnok  lige  saa  stort  som 
før,  og  taget  som  et  Hele  overgaar  Tilgangen  til  vor  Kirke 
langt  den  til  andre  Kirkesamfund,  men  naar  vi  betragter  Til- 
standen i  Norden,  maa  vi  indrømme,  at  Krigen  har  bragt  om 
ikke  Stilstand  saa  dog  Aftagen  i  Tilgangen.  Dette  bør  bringe 
os  til  at  tænke.  Naar  vi  ser  tilbage,  var  der  ogsaa  i  tidligere 
Tider  Aar,  da  der  ikke  var  saa  mange  Missionærer  her,  men 
Værket  rullede  fremad  og  voksede  alligevel;  de  indfødte 
Brodre  arbejdede  nemlig  utrætteligt  med.  Det  hvilede  paa  dem 
at  rulle  Herrens  Værk  frem,  og  de  viste  sig  Ansvaret  voksen! 
Nu  er  Forholdene  omtrent  de  samme,  selv  om  Grunden  der- 
til er  en  anden;  Missionærerne  er  faa,  og  Ansvaret  hviler  paa 
os  —  paa  dig  og  mig.  Skulde  vi  ikke  kunne  gøre  vor  Del  lige 
saa  godt  som  vore  Brødre  den  Gang.  Haaber  vi  at  faa  Beløn- 

ning  sammen  med  dem?  for  i  saa  Fald  maa  vi  tage  fat  og 
arbejde  lige  saa  haardt,  som  de  gjorde,  thi  Gud  er  den  ret- 
færdige Arbejdsherre,  hos  ham  faar  vi  kun,  hvad  vi  har  for- 
tjent, hos  ham  faar  lige  Arbejde  lige  Løn.  Naar  vore  Brodre 
i  sin  Tid  kunde  bære  Sagen  paa  deres  Skuldre,  maa  vi  kunne 
gøre  det  samme,  —  men  vi  maa  arbejde  og  ikke  blive  trætte. 
Glem  ikke,  hvad  vi  tidligere  skrev  i  »Stjernen«,  uddel 
Skrifter,  naar  Lejlighed  gives:  hvert  Skrift,  du  uddeler,  er  et 
Sædekorn,  du  saar  i  Jorden,  og  det  spirer  maaske  og  gror  uset 
af  dit  Øje  for  en  Dag  at  sætte  herlig  Frugt,  og  skulde  nogle  af 
Sædekornene  raadne,  da  sørg  for  stadig  at  saa  nye,  og  nogen 
af  dem  vil  utvivlsomt  gro,  og  din  Høst  vil  blive  herlig  og  din 
Fortjeneste  stor.  Vi  synes  maaske  kun,  vi  gør  saa  lidt,  men 
lad  ikke  det  blive  Grunden  til,  at  vi  slet  intet  gør  —  vor  Arve- 
fjende vilde  kun  være  alt  for  glad  ved,  om  han  paa  den  Maade 
kunde  bringe  os  til  at  tabe  Modet  —  en  Bygning  er  opført  af 
mange  smaa  Sten,  og  skønt  en  enkelt  af  Stenene  ikke  synes 
at  være  ret  meget,  kan  ingen  af  dem  undværes;  lad  dit  Ar- 
bejde være  en  af  Stenene,  være  det  end  den  allermindste  — 
du  har  dog  givet  dit  Bidrag.  Og  husk  i  Dag  og  husk  i  Morgen, 
husk  under  dit  Arbejde  og  husk  i  din  Fritid,  at  nu  hviler  An- 
svaret paa  dig!  A.  J. 


HINSIDES  ARSARETH. 

(Fortsat ) 

Jeg  fandt  Hyrden  liggende  paa  Jorden  ved  Foden  af  en  stejl 
Skrænt.  Da  jeg  viste  mig,  saa  han  op  og  smilede  til  mig  gen- 
nem Smerterne;  derpaa  kom  der  et  Glimt  af  Frygt  i  hans 
store  brune  Øjne.  Det  var  en  Dreng,  en  stor  pæn  Dreng. 

Jeg  løftede  min  Randsel  af  Skulderen  og  gik  hen  til  ham, 
og  da  jeg  saa  Frygt  præge  sig  i  hans  Ansigt,  talte  jeg  til 
ham  og  sagde,  at  han  ikke  skulde  være  bange.  Min  Stemme 
og  mit  Ansigt  maa  have  bibragt  ham  Forstaaelse  af,  at  jeg 

var  venligsindet,  thi  han  lagde  sin  Haand  paa  sit  Ben  og 
ytrede  en  Del  for  mig  ganske  uforstaaelige  Ord.  Da  han  saa, 
at  jeg  ikke  forstod  ham,  pegede  han  paa  Skrænten  og  der- 
efter paa  sit  Ben,  og  saa  forstod  jeg  ham:  Hans  Ben  var 
brækket  ved,  at  han  var  faldet  ned  ad  Skrænten. 

Hvor  bankede  ikke  mit  Hjerte  af  Medfølelse  med  denne 
Dreng;  jeg  holdt  af  ham  fra  samme  Øjeblik,  og  jeg  gør  det 
endnu.  Ved  Synet  af  ham,  som  han  laa  der  og  gennem  sin 
Smerte  saa  op  i  mit  fremmede  Ansigt  med  et  bedrovet,  men 
tillidsfuldt  Smil,  rørte  der  sig  noget  i  mit  Hjerte,  noget,  som 
jeg  ikke  havde  følt  siden  min  Barndoms  Lege  og  Glæder,  og 
hvor  var  jeg  ikke  glad. 

Et  lille  Lam  kom  klavrende  op  til  dets  Herre,  men  stand- 
sede ved  Synet  af  mig  og  udstødte  en  jammerlig  Brægen. 
Drengen  saa  paa  det,  saa  paa  mig  og  derpaa  op  paa  Skræn- 
ten, og  jeg  forstod  ham  igen:  Det  var,  da  han  var  klatret  op 
for  at  hjælpe  Lammet,  at  han  var  forulykket.  Jeg  lagde  mit 
Tæppe  under  Drengens  Hoved  og  undersøgte  det  tilskade- 
komne Lem.  Jeg  kunde  ikke  gøre  meget  for  at  hjælpe  ham, 
men  jeg  anbragte  Benene  saa  godt  jeg  kunde  i  den  rigtige 
Stilling  og  bandt  det  med  Tojstrimler  fast  til  en  lige  Pile- 
gren. Vi  prøvede  at  tale  sammen,  men  uden  Resultat.  Skønt 
han  var  en  stor  Dreng,  løftede  jeg  ham  op  og  bar  ham  hen  i 
Retning  af  Faarene.  Lammet  sprang  brægende  af  Sted  ved 
vor  Side.  Drengen  pegede  i  den  Retning,  hvori  jeg  skulde  gaa, 
og  det  varede  ikke  længe,  for  jeg  saa  et  lille  Hus  bygget  af 
Sten  og  tækket  med  Græstorv.  Jeg  bar  ham  ind  og  lagde  ham 
paa  en  Seng,  som  fandtes  i  det  ene  Hjørne. 

Hans  Ben  maa  have  pint  ham  meget,  men  han  var  taal- 
modig  og  tapper,  og  da  han  mærkede,  at  jeg  var  udmattet 
af  Anstrengelserne,  pegede  han  paa  et  Slags  Skab  i  et  andet 
Hjørne  af  Hytten,  hvor  jeg  ved  at  aabne  Døren  fandt  fuldt 
op  af  Fødevarer.  Der  var  Brød,  Ost,  Kød  og  Ting,  som  jeg 
ikke  kendte,  samt  en  Krukke  Mælk.  Jeg  satte  noget  af  Maden 
frem  paa  et  lavt  Bord  ved  Sengen  og  bød  Drengen  det.  Han 


310 

betydede  mig  at  gaa  hen  til  Skabet  igen,  og  jeg  fandt  snart 
Knive  og  Tallerkener,  hvoraf  nogle  var  af  Metal  og  andre  af 
Ler.  Den  syge  Dreng  brød  et  Stykke  af  Brødet  og  skar  et  stort 
Stykke  Kød  og  lagde  begge  Dele  foran  mig  tillige  med  en 
Skaal  og  opfordrede  mig  til  at  spise,  derpaa  begyndte  han  at 
spise  lidt  selv,  og  jeg  faldt  ind  med  en  rigtig  god  Appetit. 
Brødet  var  af  Rug  og  Byg  og  smagte  dejligt  —  og  Mælken! 
Den  var  som  Nektar  for  mine  Læber. 

Jeg  kunde  se,  at  Drengen  var  ængstelig  for  Faarene.  Solen 
var  igen  gaaet  mod  Nord,  hvilket  ethvert  andet  Sted  paa  Jor- 
den vilde  betyde  Nat  og  Mørke.  Jeg  gik  ud  og  drev  uden 
videre  Anstrengelse  Faarene  hen  til  Hytten,  hvor  de  straks 
lagde  sig  ned  og  slog  sig  til  Ro.  Da  min  lille  Kammerat  hørte 
det,  takkede  han  mig  ved  at  trykke  min  Haand.  Jeg  sad  paa 
Kanten  af  hans  Seng,  han  holdt  mig  i  Haanden,  og  jeg  saa 
paa  hans  Ansigt  og  prøvede  paa  at  forstaa  hans  fremmede 
Sprog. 

Han  var  meget  træt  og  sov,  naar  Smerterne  gav  ham  lidt 
Ro;  jeg  selv  maa  ogsaa  have  døset  lidt.  Jeg  forstod,  at  jeg 
maatte  se  at  skaffe  Hjælp,  og  det  lykkedes  mig  at  faa  ham 
til  at  forstaa  dette  og  ogsaa,  at  hvis  han  kunde  give  mig  en 
Skrivelse  med  til  hans  Venner,  vilde  det  være  af  uvurderlig 
Hjælp  for  mig.  Jeg  vidste  ikke,  om  han  kunde  skrive  eller  ej, 
men  det  blev  jeg  snart  overbevist  om.  Han  viste  mig,  hvor  jeg 
skulde  finde  hans  Skrivematerialer,  der  bestod  af  smaa  Styk- 
ker tyndt  præpareret  Skind,  et  Instrument,  der  lignede  en 
Staalpen,  og  en  Krukke  sort  Blæk.  Paa  et  af  disse  Blade  fik 
han  snart  noget  skrevet,  og  han  viste  mig  den  Retning,  hvori 
jeg  skulde  gaa,  og  med  et  opmuntrende  Smil  og  en  Hilsen 
med  Haanden  forlod  jeg  ham  og  skyndte  mig  af  Sted. 

V. 

Jeg  gik  ad  en  velbanet  Sti  længere  ned  i  Dalen  og  kom 
paa  min  Vej  forbi  mange  Hytter,  men  de  var  alle  ubeboede. 
Da  Stigningen  blev  mindre  og  Landet  mere  fladt,  saa  jeg,  at 

Græsset  var  blevet  slaaet,  og  hist  og  her  saa  jeg  ogsaa  nylig 
afhøstede  Stubmarker.  Jeg  modte  nu  flere  Faar  og  ogsaa  Køer 
og  Heste.  Hestene  var  af  den  lille  haardføre  Race,  jeg  havde 
set  i  Norge. 

Menneskelige  Væsener  mødte  jeg  imidlertid  ikke,  før  jeg 
havde  vandret  i  næsten  to  Timer.  Jeg  blev  indhentet  af  to 
Mænd,  der  kørte  i  en  firehjulet  Vogn,  trukket  af  to  Heste. 
De  korte  temmelig  hurtigt  og  bemærkede  mig  ikke,  før  de 
var  lige  ved  Siden  af  mig,  men  saa  snart  de  kom  til  at  se 
mig,  standsede  de  og  betragtede  mig  med  Undren.  Jeg  tøvede 
ikke,  men  gav  dem  straks  det  skrevne  Budskab,  som  de  læste 
og  øjeblikkelig  forstod.  De  betragtede  mig  paany  opmærk- 
somt og  talte  sammen  i  deres  uforstaaelige  Sprog;  jeg  svarede 
dem  paa  engelsk,  men  det  blev  ingen  af  os  klogere  af.  De 
vendte  derpaa  Vognen  efter  at  have  ladet  mig  forstaa,  at  jeg 
skulde  blive  ved  lige  ud.  De  var  snart  ude  af  Syne,  og  jeg 
traskede  videre  med  min  dyrebare  Haandtaske,  som  nu  var 

det  eneste  Stykke  Bagage,  jeg  førte  med  mig. 

* 

Idet  jeg  ser  igennem,  hvad  jeg  har  skrevet,  frygter  jeg  for, 
at  jeg  har  dvælet  for  meget  ved  Enkelthederne  i  min  Fortæl- 
ling, og  at  jeg  paa  denne  Maade  næppe  vil  naa  at  berette  de 
mere  vigtige  Begivenheder.  Jeg  vil  derfor  forbigaa  meget  af, 
hvad  jeg  saa  og  hørte,  og  kun  holde  mig  til  Hovedpunkterne, 
skønt  jeg  ved,  jeg  er  slem  til  at  lade  mine  Tanker  løbe  af 
med  mig,  især  naar  jeg  tænker  paa  dem,  jeg  har  for- 
ladt. Maaske  jeg  en  Gang  helt  vil  kunne  glemme  den  Ver- 
den, hvorfra  jeg  kom,  ligesom  de  her  fortæller,  at  alle  Men- 
nesker en  Gang  har  levet  i  en  Aandeverden,  men  glemte  alt 
henhørende  til  den,  da  de  blev  født.  Jeg  ønsker  af  og  til,  at  jeg 
ogsaa  maatte  glemme  alt,  hvad  jeg  følte  og  kendte  i  hin  Ver- 
den nu  saa  fjern,  men  maaske  dette  er  en  Svæklings  Ønske, 
en,  som  søger  at  unddrage  sig,  hvad  det  har  behaget  Gud  at 
lægge  paa  ham.  (Fortsættes.) 

KIRKENS  OPGAVE. 

(Brudstykke). 

. . .  Kirkens  Arbejde  kan  ikke  afsluttes,  før  alle  i  det  mindste 
har  hørt  Sandheden.  Der  vil  ikke  blive  Tale  om  nogle  faa 
frelste  Sjæle  ved  Guds  Trone,  medens  de  mange  er  i  Helvede. 
Kirkens  store  Mission  maa  blive  at  bringe  alle  Mennesker  til 
Sandhedens  Erkendelse.  Det  er  Kirkens  fundamentale  Opgave. 
Imidlertid  bliver  Menneskene  jo  ikke  frelste  alene  ved  at  blive 
lærte  om  Sandheden.  De  maa  leve  efter  den  i  deres  daglige 
Liv.  I  Sandhed!  Livet  er  en  Rækkefølge  af  Dage,  som  aldrig 
faar  Ende,  og  hver  Dag  bor  være  lidt  videre  fremme  i  Udvik- 
ling end  den  foregaaende.  Hver  Dag  maa  være  vel  anvendt. 
Kirken  maa  hjælpe  hver  Dag  i  alle  Dagens  Krav  lige  fra  den 
Fode,  Mennesket  nyder,  til  den  højeste  aandelige  Tanke,  der 
tænkes.  Hver  Dag  maa  være  et  Trin  fremad  mod  den  evige 
Ophojelse,  som  er  Maalet.  Dette  er  Haabet  for  i  Dag.  At  yde 
sin  Bistand  i  dette  daglige  Arbejde  er  en  af  de  vigtigste  Op- 
gaver i  Kirkens  Missionsarbejde.  Hver  Dag  maa  for  Kirkens 
Medlemmer  blive  en  lykkelig  Dag. 

Dr.  John  A.  Widtsoe. 


Tal  om  det,  som  volder  dig  Nag, 
Og  du  har  talt  din  Næstes  Sag. 
Tal  om  det,  som  volder  dig  Fest, 
Og  du  har  alle,  som  lever,  til  Gæst. 
Viggo  Stuckenberg. 

